Skólastarfið fer vel af stað . Við byrjuðum með söngsal fyrir 1. - 7. bekk þar sem sungin voru lög sem hæfa Þrettándanum . Þá var ýmislegt gert í tilefni af Þrettándanum eins og t.d. spilavist og grímugerð . Þá má geta þess að í 1. - 4. bekk vorum við með fyrirlesara í samstarfi við Norska húsið . Björk Bjarnadóttir þjóðfræðingur sagði nemendum gamlar íslenskar þjóðsögur og ævintýri . Það var ekki annað að sjá en að þeim líkað það vel og var hún spurð hvenær hún kæmi aftur . Eins og þið vitið hefur veðrið verið að leika okkur grátt og sér ekki fyrir endann á því . Við reynum eftir fremsta megni að fylgjast með og setja inn upplýsingar á vefinn okkar eða síðu skólans á Facebook . Gott væri að vita ef fólki finnst betra að fá slíkar upplýsingar í tölvupósti . Í næstu viku fara nemendur í 7. - 10. bekk á leiksýningu í Frystiklefanum á Hellissandi . Þetta er samstarfsverkefni skólanna á norðanverðu Snæfellsnesi og standa þeir allir straum að ferðakostnaði . Sýningin heitir Ókunnugur og er samstarfsverkefni við Kvennaathvarfið . Hún fjallar á táknrænan en ekki predikandi hátt um kynhegðun , samskipti kynjanna og ofbeldi . Eftir sýninguna verða umræður .